PLANINSKO DRUŠTVO CELJE MATICA                                                            CELJE, 23.04.2007

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

N A D  Ž E L E Z N O  D E B R I J O

P L A N A N I C A,

MONTE PLANANIZZA, 1554 M,

V NEDELJO,  6. MAJA 2007

SKROMEN POTOČEK IZPOD SVETIH VIŠARIJ,

KI SE JE V ŽABNICAH ODLOČIL TEČI PO KANALSKI DOLINI PROTI ZAHODU

IN V TABLJI ŽE KOT DEROČA BELA, FELLA,

PREBITI PREHOD MED MOGOČNIMI GORAMI PROTI JUGU,

JE USTVARIL ŽELEZNO DEBER, CANAL DEL FERRO.

TAKO JE NASTALA MEJA MED ZAHODNIMI JULIJCI IN KARNSKIMI ALPAMI.

REKI BELI DELATA V DEBRI DRUŽBO

DRŽAVNA CESTA SS13 IN AVTOMOBILSKA CESTA A23,

MEDTEM KO SE JE ŽELEZNICA UMAKNILA V ZAVETJE OKOLI 40 KM DOLGIH PREDOROV.

NAŠA PLANANICA JE LAHKO DOSTOPEN RAZGLEDNIK NA KARNSKI STRANI SOTESKE.

IZSTOPA NA GREBENU, KI SE NADALJUJE PREK MONTUSELA IN COZZARELA
TER SE PO VIŠINI IN DIVJINI STOPNJUJE VSE DO ZUC DAL BORA,

TEŽE DOSTOPNEGA GLAVNEGA VRHA PO NJEM IMENOVANE GORSKE SKUPINE. VABLJENI.

S POSTAJALIŠČA PRED PARKIRNO STAVBO OB LJUBLJANSKI CESTI

SE ODPELJEMO Z NAROČENIM AVTOBUSOM OB PETIH, 5.00.

PREK MEJNEGA PREHODA RATEČE
IN ČEZ TRBIŽ DOSPEMO V ŽABNICAH POD VIŠARJAMI NA JADRANSKO RAZVODJE.

REKA BELA NAS POD DRŽAVNO CESTO SS13

SPREMLJA PO KANALSKI DOLINI DO TABLJE IN PO ŽELEZNI DEBRI DO DUNJE,

NATO PA ŠE DO MOSTU ČEZ NJEN DESNI PRITOK MLINŠČICO, RIO MOLINO, 397 M.

OB MOSTU SE ZAČNE PO LEVEM REBRU POTOKA VZPENJATI SPRVA STRMA STEZA 427,

KI PO POLDRUGI URI PRIPELJE DO HIŠ V COSTAMOLINU, 794 M.

VASICO JE RUŠEVIN REŠILA DOLGA, OZKA IN VIJUGASTA CESTA IZ DUNJE,

PO KATERI SE SPREHODIMO LE DO RAZPOTJA PRI TORGULU, 854 M.

NATO MORAMO KMALU ZAVITI NA POT 427A,

KI PELJE SPET K POTOKU RIO MOLINO, 1035 M,

IN SE NA DESNEM BREGU VZPNE NA SEDLO FORCELLA AGAR DA LIS TAIS, 1336 M.

TAM SE ZA NEKAJ ČASA POSLOVIMO OD OZNAČENE STEZE NE PA OD UHOJENIH POTI.

PRVA POT PREČI ZAHODNA POBOČJA NAŠE GORE DO SEDLA NAURAZIS, 1352 M,

S KATEREGA SE ODCEPI POT NA PLANANICO, MONTE PLANANIZZA, 1554 M.

SAMODEJNA VREMENSKA POSTAJA NE KALI MIRU NA VRHU,

NITI NE OVIRA RAZGLEDA NA ZAHODNE JULIJCE IN BLIŽNJE KARNSKE VRHOVE,

NITI NE PREPREČUJE POGLEDA V ŽELEZNO DEBER IN VINTGARJE Z OBEH STRANI.

PO ISTI POTI SE S PLANANICE VRNEMO NA SEDLO NAURAZIS, 1352 M.

ŠE VEDNO NEOZNAČANA POT OBIŠČE SLEMENSKO VZPETINO COLLE NAURAZIS, 1368 M

IN RAZGLEDNO A OPUŠČENO PLANINO POD BELO PEČJO, MONTE BELEPEIT, 1284 M,

TER PO POBOČJU BELE PEČI NAD POTOKOM RIO CUESTIS
ODVIJUGA K RUŠEVINAM SPODNJE PLANINE, 920 M.

TAM SE PREPUSTIMO VODSTVU OZNAČENE STEZE 425,

KI ČEZ STANE NA POLICI, STAVOLI POLIZZA, 745 M,

IN PO RAZGIBANEM SVETU PRIPELJE V KLUŽE, CHIUSAFORTE, 373 M.

TAKO SMO PO OKOLI OSMIH URAH HODA

IZLET SKLENILI V ŽELEZNI DEBRI OB USTJU REKLANE IN V KRAJU,

KI SE ENAKO KOT KLUŽE PRI BOVCU IMENUJE PO NEKDANJI ZAPORNI TRDNJAVI.

PO ISTIH CESTAH SE DOMOV VRNEMO OKOLI DEVETIH ZVEČER.

PRIJAVIMO SE V DRUŠTVENI PISARNI V STANETOVI ULICI 20,

MED PRVOMAJSKIMI PRAZNIKI IN DOPUSTI PA TUDI NA ŠTEVILKO 051 338 358.

ZA NAROČENI AVTOBUSNI PREVOZ JE TREBA ODŠTETI 15,00 EVROV.

L E P  I Z L E T  N A D  C A N A L  D E L  F E R R O

POT IZBRAL TONE PRIMOŽIČ

